Хронологија на односите помеѓу Македонија и ЕУ - Википедија

# Хронологија на односите помеѓу Македонија и ЕУ

### Од Википедија, слободна енциклопедија

Хронолошки, на Спогодбата за стабилизација и асоцијација и на Апликацијата за членство во ЕУ претходи период на развој на блиски билатерални односи кои ја карактеризираат соработката помеѓу Република Македонија и Европската Унија.

- во октомври 1992 година, Република Македонија назначи свој претставник во Брисел;

- на 22-ри декември 1995 година, Република Македонија и ЕУ воспоставија дипломатски односи кога ЕУ ги отвори преговорите со Република Македонија во насока на склучување на Спогодба со широк опфат на соработка на полето на трговијата, финансиските операции и транспортот;

- во февруари 1996 година, Република Македонија ја подигна својата постојана Мисија во Брисел на амбасадорско ниво;

- на 10-ти март 1996 година, Република Македонија стана полноправен партнер во PHARE Програмата (Poland and Hungary: Assistance for Reconstruction of their Economies);

- на 20-ти март 1996 беа започнати преговорите за склучување на Спогодба за соработка помеѓу Република Македонија и Европските заедници, како и Спогодба за транспорт;

- на 20-ти јуни 1996 година, во Брисел, беа склучени Спогодбата за соработка помеѓу Република Македонија и Европските заедници и Спогодбата за транспорт. Истите беа потпишани на 29-ти април во Луксембург;

- во ноември 1997 година, во сила стапи Спогодбата за транспорт, додека за Спогодбата за соработка помеѓу Република Македонија и Европските Заедници истото се случи на 1-ви јануари 1998 година;

- во почетокот на февруари 1998 година, во Охрид, согласно Спогодбата за соработка, се одржа првиот политички дијалог на министерско ниво;

- на 11 март 1998 година се потпиша Спогодбата за трговија и текстил (иако, истата беше на сила од 1-ви август 1997 година). Спогодбата важеше до 31-ви декември 1998 година. Сепак, почнувајќи од 1-ви јануари 2000 година на сила е обновената Спогодба за трговија и текстил;

- на 21-ви и 22-ри март 1998 година, во Скопје, се одржа првиот состанок на заедничкиот Совет за соработка. Советот се формираше со цел да ја следи реализацијата на на Спогодбата за соработка, постигнувањата и развојот во структуралните реформи, како и да дава сугестии и насоки во врска со одредени специфични прашања;

- на 5-ти март 1999 година, во Брисел, се одржа вториот состанок на Советот за соработка.

- во јуни 1999 година, беше усвоен Извештајот за можноста за отпочнување на преговори за новата ССА ;

- на 24-ти јануари 2000 година беа усвоени директивите на Европската Комисија предложени до Советот на ЕУ, што се однесуваат на подигнувањето на нивото на соработка помеѓу Република Македонија и ЕУ, како и на формалното започнување на преговорите за потенцијално членство во ЕУ;

- во март 2000 година, со отворањето на Делегацијата на ЕУ во Република Македонија и со назначување на прв шеф на Делегацијата, односите меѓу Република Македонија и ЕУ беа подигнати на амбасадорско ниво;

- на 5-ти април 2000 година, согласно Лисабонската Одлука на Европската Комисија, официјално започна првата рунда на преговорите помеѓу Република Македонија и ЕУ за ССА . Преговорите за ССА се реализираа во значително краток период (април - ноември 2000) низ 3 рунди на главни преговори и 5 средби на експертско ниво односно технички преговори;

- во јуни 2000, за време на седницата на Европскиот Совет во Фиера, беше прифатена перспективата (одредбата) за потенцијално членство;

- на 24-ти ноември 2000, на маргините на Самитот во Загреб, беше парафирана ССА ;

- во декември 2000 година, стапи ви сила Регулативата на Советот за воведување на трговски исклучителни мерки, како и за вклучување на Република Македонија во Регионалната Програма ЦАРДС за 2002 - 2006;

- на 16-ти февруари 2001 година е парафирана Времената Спогодба за регулирање на трговските одредби од ССА ;

- на 9-ти април 2001 година, во Луксембург, беше потпишана ССА . Истовремено, беше потпишана и Времената Спогодба за трговија и трговски прашања помеѓу Република Македонија и ЕУ . Истата стапи на сила веќе на 1-ви јуни 2001 година;

- во јануари 2002 година - Дополнителен Протокол за вино и алкохолни пијалоци и Спогодба за трговија со текстилни производи;

- на 1-ви и 2-ри јули 2002 година, во Скопје, се одржа последниот (петти) состанок на Советот за соработка помеѓу ЕУ и Република Македонија.

- На 20 февруари во Р.Македонија допатува Претседателот на Европската Комисија Романо Проди кој го повтори ставот на ЕУ за македонските перспективи за членство во Унијата.

- Спогодбата за асоцијација и стабилизација стапи на сила на 1 Април 2004 година откако ја ратификуваа сите земји членки на ЕУ

- Во февруари 2004 година Македонското Собрание усвои „Декларација за поднесување на апликација за членство во Европската Унија„

- На 22 март 2004 на свечена церемонија во Даблин, Република Ирска, Владата на РМ го поднесе барањето за членство во Европската Унија.

- Владата на Република Македонија на 6 септември 2004 година ја усвои Националната стратегија за европска интеграција

- На 1 октомври 2004 Претседателот на Европската комисија Романо Проди го предаде Прашалникот на Владата на Република Македонија

- На 31 Јануари 2005 година Владата на Република Македонија ги финализира одговорите од Прашалникот на Европската Комисија за апликацијата на Република Македонија за членство во ЕУ

- Делегација на Република Македонија на 14 Фебруари 2005 во Брисел, ги предаде Одговорите на прашалникот од Европската Комисија на претседателот на Европската комисија Хозе Мануел Баросо

- Дополнителните Прашања на Прашалникот на Европската Комисија кои беа добиени на 22 Април 2005, се одговорени, усвоени од Владата на РМ и пратени во Брисел на 10 Мај 2005

- На 9 Ноември 2005 Европската комисија го објави мислењето за кандидатурата на Република Македонија за членство во Европската унија. Во мислењето се препорачува доделување на статус кандидат за членство во ЕУ.

- На 17 Декември 2005 Претседателството на Европскиот совет во Брисел на Македонија и додели статус на кандидат за членство во Европската Унија

Преземено од "http://mk.wikipedia.org../../../%D1%85/%D1%80/%D0%BE/%D0%A5%D1%80%D0%BE%D0%BD%D0%BE%D0%BB%D0%BE%D0%B3%D0%B8%D1%98%D0%B0_%D0%BD%D0%B0_%D0%BE%D0%B4%D0%BD%D0%BE%D1%81%D0%B8%D1%82%D0%B5_%D0%BF%D0%BE%D0%BC%D0%B5%D1%93%D1%83_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0_%D0%B8_%D0%95%D0%A3_6cfd.html"

Категории: Македонија | Европска Унија

##### Views

- Статија
- Разговор
- Тековна верзија

##### Пребарај